《江城梅花引 秋思》
明代·曹溶

夕阳山阔戍楼空。厌西风，已西风。何事风吹偏向客愁中。

沙草斜连铜狄路，酒旗卷，一程程，绕汉宫。

汉宫，汉宫，扫残红。花一丛，柳一丛。忆也忆也，忆远送、又泣孤鸿。

可惜鸳鸯湖上冷归蓬。谩道梦魂能识路，今夜里，比春来，梦不同。

作者简介：（1613—1685）明末清初浙江嘉兴人，字秋岳，一字洁躬，号倦圃，别号金陀老圃。明崇祯十年进士，官御史。清顺治元年，授原官，后屡起屡踬，至广东布政使，降山西阳和道，以裁缺去官。工诗。富藏书。有《刘豫事迹》、《静惕堂诗集》、《静惕堂词》、《倦圃莳植记》等。